देश दुनिया खेल व्यापार मनोरंजन के खबर
December 25, 2011
(शनिचर, 24 दिसंबर)
देश
- श्रीनगर के बड़हन आबादी वाला बुचावारा इलाका से शनिचर का दिने एगो तेंदुआ के बेहोश कर के पकड़ल गइल.
- एगो तेदेपा नेता टीआरएस प्रमुख चन्द्र शेखर राव के चुनौती दिहलसि कि चलऽ दुनु आदमी तेलंगाना खातिर जान दे दिहल जाव. पुलिस ओह तेदेपा नेता के गिरफ्तार कर लिहलसि.
- दिल्ली के इंदिरा गांधी अंतर्राष्ट्रीय हवाईअड्डा पर शनिचर का दिने सात गो उड़ान के तकनीकि कारण से रद्द कर दिहल गइल.
- निर्वाचन आयोग मतदान से जुड़ल शिकायतन खातिर 24 घंटे चाली रहे वाला एगो कॉल सेंटर के शुरुआत कइले बा जवना के नंबर हवे 1950. निर्वाचन आयोग के स्थापना साल 1950 में भइल रहे.
- ओडिशा उच्च न्यायालय 99वां भारतीय विज्ञान कांग्रेस के रद्द करे भअ ओकर जगहा बदले खातिर दायर याचिका खारिज कर दिहलसि.
- चुनाव में उम्मीदवारन के खरचा पर लगाम कसे खातिर निर्वाचन आयोग अब उम्मीदवारन खातिर अलग बैंक खाता खोलल जरूरी बना दिहले बा आ सगरी खरचा ओही बैंक खाता से कइल जरूरी होई.
- अलीगढ़ मुस्लिम विश्वविद्यालय के एगो खास केंद्र के उद्घाटन शनिचर का दिने केंद्रीय मानव संसाधन विकास मंत्री कपिल सिब्बल कइले.
- राजस्थान में डॉक्टरन के हड़ताल चउथको दिने जारी रहल जवना से कम से कम 30 गो मरीज इलाज का अभाव में मर गइले.
- राष्ट्रीय जांच एजेंसी साल 2008 के मुम्बई हमले में कथित भूमिका खातिर पाकिस्तानी मूल के अमेरिकी नागरिक डेविड हेडली आ आईएसआई के दू गो अधिकारियन समेत लश्कर-ए-तैयबा के आतंकवादियन का खिलाफ शनिचर का दिने अदालत में आरोप पत्र पेश कइलसि.
- फेसबुक, गूगल आ याहू जइसन बहुते वेबसाइटन के छह फरवरी से पहिले सगरी ‘आपत्तिजनक’ सामग्री हटा लेबे के आदेश दिल्ली के एगो अदालत जारी कइले बिया.
- भाजपा के कहना बा कि संसद में पेश लोकपाल विधेयक में बहुते खामी बावे.
दुनिया के खबर
- रूस के एगो उपग्रह प्रक्षेपण के असफल भइला का बाद रूस के अंतरिक्ष एजेंसी प्रमुख कहले कि रूस के अंतरिक्ष उद्योग संकट में बा आ एकरा के उबारे खातिर नया लोग के जरूरत बा.
- दक्षिण अफ्रीका में एगो गुफा का भीतर 77,000 साल पुरान बिछवना मिलल बा जवना के दुनिया के सबले पुरान बिछवना बतावल जात बा.
- पाकिस्तान आ चीन के राय कई मसला पर एक समान बतवले पाकिस्तानी प्रधानमंत्री यूसुफ रजा गिलानी.
- सोवियत संघ के नेता रहल मिखाइल गोर्बाच्योफ कहले बाड़न कि विवाद का चलते रूस के संसदीय चुनाव दुबारा करावल जाव.
- बेलारूस के राष्ट्रपति अलेक्जेंडर लुकाशेन्को कहले बाड़न कि पहिले अमेरिका अपना किहाँ मृत्युदंड के सजा खतम करे ओकरा बाद उनुकरो देश सजा-ए-मौत खतम कर दी.
- तिब्बती धर्म गुरु 17वां करमापा लामा उग्येन त्रिनले दोरजी शुक का दिने कहलन कि भारत के पूरा हक बा बौद्ध धर्म पर स्वामित्व राखेके.
व्यापार व्यवसाय के खबर
- भारतीय कम्पनी कारुतुरी इंटरनेशनल के सहयोगी कम्पनी कारुतुरी एग्रो प्रोडक्ट्स इथियोपिया में एगो चीनी मिल लगाई.
- बीजिंग में कार के बिक्री पिछला साल का मुकाबले एह साल आधो से कम रहे के अनुमान लगावल जात बा.
- मोबाइल सेवा उपभोक्ता के रोमिंग शुल्क से छुटकारा दिआवे आ देश के कवनो हिस्सा में पुरनका मोबाइल नम्बर राखत दोसरा कंपनी के सेबा लेबे के नीति के अगिला साल ले मंजूरी मिल सकेला.
मनोरंजन का दुनिया से
- ब्रिटेन में जनमल बॉलीवुड अभिनेत्री कैटरीना कैफ जवना तेजी आ लगन से हिन्दी सिखली ओहसे बेसी तेजी से ऊ लटका-झटका के कला सीख लिहली. ई बाति उनुका ताजातरीन आइटम नम्बर ‘चिकनी चमेली’ से साबित होखत बा जवन शीला के जवानीओ के पीछे छोड़ दिहले बिया.
- ‘अग्निपथ’ के निर्देशक करन मल्होत्रा के कहना बा कि फिल्म में खलनायक कंचा चीना (संजय दत्त) के किरदार नायक विजय दीनानाथ चौहान (ऋतिक रोशन) के किरदार से जानबूझ के बड़ राखल गइल बा. फिल्म के निर्माता करन जौहर हउवन.
खेल के खबर
- भारतीय क्रिकेट टीम आस्ट्रेलिया में सोमार से शुरू होखे वाला टेस्ट श्रृंखला के पहिला टेस्ट मैच से पहिले फिल्म ‘डॉन 2: द किंग इज बैक” के मजा उठाई.
- रणजी ट्रॉफी मैच में गुजरात के हराके हरियाणा क्वार्टर फाइनल में चहुँपल.
- रणजी ट्रॉफी के एगो मैच में बड़ौदा के हराके बंगाल के टीम क्वार्टर फाइनल में चहुँपल.
bho_Deva hun_Latn bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva